U sklopu borbe protiv epidemije korona virusa, predsednik Srbije Aleksandar Vučić proglasio je vanredno stanje u Srbiji.

- Poštovani građani, Srbija je od danas u ratu protiv nevidljivog i opasnog protivnika, koju naša zemlja mora da pobedi. To je borba za naše roditelje, naše starije, ali i budućnost Srbije. Naši roditelji su izgradili sve što u ovoj zemlji imamo, oni su napadnuti i moramo da učinimo sve da im pomognemo - rekao je Vučić.

Vučić je na pres konferenciji rekao da odluka o uvođenju vanrednog stanja stupa na snagu odmah.

- Na osnovu Ustava Republike Srbije, a u skladu sa odredbama Ustava, člana 5. Ustava, obaveštavam da smo deoneli odluku o proglašenju vanrednog stanja na teritoriji cele Srbije. Odluku o vanarednom stanju nismo doneli lako, jer se ona donosi u izuzetnim okolnostima - objasnio je predsednik Srbije.

Kako je rekao, od sutra nema škole, nema vrtića i fakulteta, nema treninga, sporta, teretana.. sve je zatvoreno.

- Nema potrebe da objašnjavam zašto, teretane su najgora mesta za zaraze. Ograničiće se rad restorana, kafana, uz veoma kratko vreme. Zatvara se život, da bismo sačuvali život - rekao je Vučić.

Kada je reč o školskom programu, rekao je da će to "ići" preko više programa, RTS 3 i RTS Planete, kojima se takođe zahvalio na tome što su se odazvali, te istakao da će to biti izuzetan program, jedan od najboljih u Evropi. Deci je poručio da uče i da rade, iako neće biti škola.

- Verovatno škole nećemo otvarati do kraja školske godine. Zato smo se trudili da što više to odložimo, jer deca nisu u opasnosti. Ali, kome da objašnjavas.... - primetio je Vučić.

Foto: Rade Prelić / Tanjug Aleksandar Vučić

On je ponovio da su u opasnosti najstariji i u tom smislu je zamolio roditelje da decu ne vode kod baka i deka, jer je to najveća opasnost. Istovremeno zahvalio je svim lekarima, stručnim ljudima, koji su, kaže, imali hrabrost da kažu da se ide u škole prethodnih dana.

Istakao je da je razočaran napadima na te, kaže, divne ljude i "očajan zbog bednog dobacivanja najhrabrijim ljudima kojisu nas spasavli u najtežim vremenima.

- Doktoru Pelemišu, koji je rizikovao život u vreme variole vere, Nestoroviću, koji nam je koliko dečjih života spasio, Konu... A, ti ljudi nikakvih potreba nemaju, odazvali se pozivu države da pomognu... - dodao je Vučić.

Ovo danas je najgori dan za Evropu, verovatno od Drugog svetskog rata, u Italiji je umrlo 368 ljudi, u Španiji gotovo 200, dok se u drugim zemljama dramatično povećava broj umrlih.

- Ali nema nikakve sumnje da u danima koji dolaze da ćemo se sa tim suočiti - rekao je Vučić dodajući da će se nada da rast takvih slučajeva neće biti kao u evropskim zemljama zbog čega će biti preduzete najteže mere.

Vucić podseća da je Srbija prošla kroz teške krize, kroz užasnu ekonomsku krizu pošto smo bili na korak do bankrotstva i da to danas ljudima izgleda kao pesma, ali da nije bilo lako i da smo sada bili jedna od dve zemlje u Evropi sa najvećim rastom.

Predsednik dodaje da smo prošli i kroz tešku sitauciju po pitanju KiM, migranata, Srebrenica...

- Ovo će za nas biti najteža bitka za naš narod bitka za naše stare i bolesne, oni su meta ovog žestoko napada. Moramo da čuvamo sve ali su oni pre svega meta ovog žestoko napada - dodao je Vučić.

Nema potreba da se stvaraju zalihe

Predsednik je pozvao građane da ne stvaraju zalihe osnovnih životnih namirnica, jer za to nema nikakve potrebe, pošto imamo dovoljno i brašna, ulja, šećera, pirinča i drugih namirnica.

Primetio je da imamo za 100 odsto uvećanu potrošnju dodajući da razume strah kod ljudi i potrebu da se osećaju sigrno, ali da imamo brašna za 12 meseci.

Kaže da Srbija nema problem sa brašnom kao zemlje koje su oko nas i da ćemo morati da im pomažemo, ali da nije dozvolio da se izvozi brašno, a što je tražio predsednik PKS Marko Čadež.

Foto: Oliver Bunić / RAS Srbija

Vučić dodaje da će na dnevnom nivou biti obezbeđeno 38.000 maski samo za logističke centre kako bi trgovine i apoteke bile dovoljno obezbeđene i da je to sada najvažnija stvar.

- Neću sada da donosim političke zaljučke nego kad sve prođe, ali smo shvatili da ne postoji velika međunarodna niti evrpska solidardnost i da je to bila bajka na papiru.

Napomenuo je da Velika Britanija ima manje respiratora od Srbije proporcionalno, pošto ima pet puta više respiratora, ali je 12 puta veća od nas i mnogo baogatija.

Vučić je rekao da se sve mere preduzimaju kako bi se sačuvala zemlja, jer, poručio je, predaja nije opcija, nikada nije bila i nikada neće biti opcija za Srbiju. Vučić je istakao da smo od 1804. godine i od uspostavljanja moderne srpske držve, "ginuli, ginuli, ginuli", te da je dobro da poštujemo istoriju, tradiciju i pokazujemo koliko volimo zemlju.

- Od svih ratova se nismo oporavili. Nedavno smo tek oporavili našu ekonomiju, da nam ekonomija sija i da bude zvezda u usponu u celoj Evropi, da bude jedna od najbrže rastućih. Ovo će nas vratiti unazad, vratiće i sve druge, ali siguran sam više nego Srbiju - rekao je Vučić.

Pozvao je sve koji žive u Srbiji, Mađare, Bošnjake, Rumune, Slovake, Rome, Albance, Hrvate, Slovence, Makedonce, da budu disciplinovani.

Dodao je i da sada nećemo da pokazujemo evropsku, već srpsku solidarnost, odnosno da će Srbija pomoći Republici Srpskoj.

- Naravno da ćemo jedan deo tereta u izvozu robe, a kada dođe do teških slučajeva, morati i mi da preduzmemo. Moraćemo i respiratore da sačivamo za ljude iz RS - rekao je Vučić.

On je dodao da to za nas nije laka stvar, ali da ne smemo prema svom narodu da se ponašamo onako kako se drugi prema nama ponašaju.

- Predaja nije opcija, predaja nikada nije bila opcija, i neće biti opcija za Srbiju. Borićemo se i pobedićemo - zaključio je predsednik Srbije.

Vučić je sinoć primio procenu Ministarstva odbrane da rizici i pretnje povodom pandemije korona virusa zahtevaju donošenje hitnih mera iz nadležnosti predsednika Srbije.

Član 88 kaže da se zajednički predlog za proglašenje ratnog ili vanrednog stanja utvrđuje na osnovu procene rizika i pretnji po bezbednost Republike i njenih građana.

"Procena iz stava 1. ovog člana koju ministar odbrane istovremeno dostavlja predsedniku Republike i predsedniku Vlade, sadrži ocenu ugroženosti i posledice koje su usled toga nastupile ili mogu nastupiti", navodi se.

Ustav , u članu 105, propisuje da Skupština donosi odluke, među kojima je i proglašavanje i ukidanje vanrednog stanja, većinom glasova narodnih poslanika na sednici na kojoj je prisutna većina narodnih poslanika.

Kad Skupština nije u mogućnosti da se sastane, odluku o proglašenju vanrednog stanja donose zajedno predsednik Republike, predsednik Skupštine i predsednik Vlade, pod istim uslovima kao i Narodna skupština.

Proglašavajući vanredno stanje Narodna skupština može propisati mere kojima se odstupa od Ustavom zajemčenih ljudskih i manjinskih prava.

Kad Narodna skupština nije u mogućnosti da se sastane, mere kojima se odstupa od ljudskih i manjinskih prava može propisati Vlada, uredbom, uz supotpis predsednika Republike.

Pandemija ili epidemija zaraznih bolesti, kao što je korona virus, kao prirodne pojave većih razmera koje mogu da ugroze bezbednost, život i zdravlje većeg broja ljudi spadaju u elementarne nepogode, odnosno katastrofe zbog kojih može biti proglašena vanredna situacija.